CELEX: 62010TN0040
Language: ro
Date: 2010-01-29 00:00:00
Title: Cauza T-40/10: Acțiune introdusă la 29 ianuarie 2010 — Elf Aquitaine/Comisia

17.4.2010   
            
            
               RO
            
            
               Jurnalul Oficial al Uniunii Europene
            
            
               C 100/49
            
         Acțiune introdusă la 29 ianuarie 2010 — Elf Aquitaine/Comisia
   (Cauza T-40/10)
   2010/C 100/75
   Limba de procedură: franceza
   
      Părțile
   
   
      Reclamantă: Elf Aquitaine SA (Courbevoie, Franța) (reprezentanți: É. Morgan de Rivery, S. Thibault-Liger și A. Noël-Baron, avocați)
   
      Pârâtă: Comisia Europeană
   
      Concluziile reclamantei
   
   
               —
            
            
               În principal, anularea în tot, în temeiul articolului 263 din Tratatul privind funcționarea Uniunii Europene (TFUE) a Deciziei C(2009) 8682 final a Comisiei din 11 noiembrie 2009 în cazul COMP/38 589 — Stabilizatori termici, în ceea ce privește Elf Aquitaine;
            
         
               —
            
            
               în subsidiar, anularea, în temeiul articolului 263 TFUE:
               
                           —
                        
                        
                           a articolului 2 alineatele (11), (13), (28) și (30) din Decizia C(2009) 8682 final a Comisiei din 11 noiembrie 2009, în măsura în care stabilește: (i) două amenzi în cuantum de 3 864 000 de euro și de 7 154 000 de euro în solidar și indivizibil în sarcina Arkema France, CECA și Elf Aquitaine, și (ii) două amenzi de 2 704 800 de euro și 5 007 800 de euro, exclusiv în sarcina Elf Aquitaine;
                        
                     
                           —
                        
                        
                           a articolului 1 alineatul (1) litera (h) și a articolului 1 alineatul (2) litera (h) din Decizia C (2009) 8682 final a Comisiei din 11 noiembrie 2009, în măsura în care constată că Elf Aquitaine a încălcat articolul 81 CE și articolul 53 SEE: (i) în sectorul stabilizatorilor de staniu în perioada 16 martie 1994 — 31 martie 1996 și în perioada 9 septembrie 1997 și 21 martie 2000, și respectiv (ii) în sectorul ESBO/ester în perioada 11 septembrie 1991 și 26 septembrie 2000;
                        
                     
         
               —
            
            
               cu titlu mai subsidiar:
               
                           —
                        
                        
                           anularea, în temeiul articolului 263 TFUE, a articolului 1 alineatul (1) litera (h) din Decizia Comisiei Europene C(2009) 8682 final din 11 noiembrie 2009, în măsura în care constată că Elf Aquitaine a încălcat articolul 81 CE și articolul 53 SEE în sectorul stabilizatorilor de staniu în perioada 16 martie 1994 — 31 martie 1996;
                        
                     
                           —
                        
                        
                           și reducerea, în temeiul articolului 261 TFUE:
                           
                                       —
                                    
                                    
                                       a amenzilor de 3 864 000 de euro și de 7 154 000 de euro stabilite în solidar și indivizibil în sarcina Arkema France, CECA și Elf Aquitaine la alineatul (11) și, respectiv, la alineatul (28) ale articolului 2 din Decizia C (2009) 8682 final a Comisiei din 11 noiembrie 2009, și
                                    
                                 
                                       —
                                    
                                    
                                       a amenzilor de 2 704 800 de euro și de 5 007 800 de euro stabilite în sarcina Elf Aquitaine la alineatul (13) și, respectiv la alineatul (30) ale articolului 2 din Decizia Comisiei Europene C (2009) 8682 final a Comisiei din 11 noiembrie 2009, și
                                    
                                 
                     
         
               —
            
            
               în orice caz, obligarea Comisiei Europene la plata cheltuielilor de judecată în integralitate.
            
         
      Motivele și principalele argumente
   
   În prezenta cauză, reclamanta solicită anularea Deciziei C(2009) 8682 final a Comisiei din 11 noiembrie 2009 privind o procedură de aplicare a articolului 81 din Tratatul CE și a articolului 53 din Acordul SEE (cazul COMP/38.589 — Stabilizatori termici) în ceea ce privește înțelegerile de pe piețele staniului și a stabilizatorilor termici ESBO/ester la nivelul întregului SEE, înțelegeri având ca obiect stabilirea prețurilor, repartizarea piețelor și schimburile de informații comerciale sensibile sau, în subsidiar, anularea sau reducerea amenzii aplicate reclamantei.
   Acțiunea se întemeiază, în principal, pe două motive de anulare, în tot, a deciziei. Primul motiv se întemeiază pe încălcarea dreptului la apărare al reclamantei. În cuprinsul celui de al doilea motiv, reclamanta apreciază că decizia este viciată prin mai multe erori de drept referitoare la imputarea încălcărilor săvârșite de filiala sa Arkema și de subfiliala sa CECA.
   Acțiunea se întemeiază de asemenea pe două motive invocate în subsidiar și pe două motive invocate cu titlu mai subsidiar. Prin intermediul celui de al treilea motiv (subsidiar), reclamanta invocă mai multe erori de drept care determină, cel puțin, anularea celor patru amenzi care i-au fost aplicate în temeiul articolului 2 din decizie. Prin intermediul celui de al patrulea motiv (subsidiar), reclamanta consideră că, dacă Tribunalul ar admite al doilea motiv, ar trebui să anuleze și articolul 1 din deciziei, în ceea ce o privește pe reclamantă. Prin intermediul celui de al cincilea motiv (mai subsidiar), reclamanta apreciază că dacă Tribunalul ar respinge primul aspect al celui de al treilea motiv privind încălcarea normele referitoare la prescripție, ar trebui anulat, cel puțin, articolul 1 alineatul (1) litera (h) din decizie, în măsura în care constată că reclamantul ar fi încălcat articolele 81 CE și 53 SEE în sectorul stabilizatorilor de staniu în perioada 16 martie 1994 — 31 martie 1996. Prin intermediul celui de al șaselea motiv (mai subsidiar), reclamanta susține că, dacă Tribunalul ar respinge cele două motive invocate în principal și cel de al treilea motiv invocat în subsidiar, încălcarea dreptului său la apărare ar trebuie să determine, cel puțin, reducerea celor patru amenzi care i-au fost aplicate.